IZVEDBENI SKLEP KOMISIJE (EU) 2021/2315

z dne 17. decembra 2021

o spremembi Sklepa 2011/163/EU o odobritvi načrtov, ki so jih predložile tretje države v skladu s členom 29 Direktive Sveta 96/23/ES

(notificirano pod dokumentarno številko C(2021) 9751)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS in odločb 89/187/EGS in 91/664/EGS (1) ter zlasti četrtega pododstavka člena 29(1) in člena 29(2) Direktive,

ob upoštevanju naslednjega:

(1) Člen 29(1) Direktive 96/23/ES zahteva, da tretje države, iz katerih je državam članicam dovoljen uvoz živali in živalskih proizvodov, zajetih z navedeno direktivo, predložijo načrte spremljanja ostankov, ki zagotavljajo potrebna jamstva (v nadaljnjem besedilu: načrti). Navedeni načrti bi morali zajemati vsaj skupine ostankov in snovi iz Priloge I k Direktivi 96/23/ES.

(2) S Sklepom Komisije 2011/163/EU (2) so bili odobreni načrti, ki so jih predložile nekatere tretje države v zvezi z živalmi in živalskimi proizvodi, navedenimi v Prilogi k navedenemu sklepu.

(3) Tretje države, iz katerih je dovoljen vstop nekaterih mesnih proizvodov in obdelanih želodcev, mehurjev in črev za prehrano ljudi v Unijo v skladu z Uredbo (EU) 2016/429 Evropskega parlamenta in Sveta (3), so navedene v Izvedbeni uredbi Komisije (EU) 2021/404 (4). Tretje države, iz katerih je dovoljen vstop nekaterih mesnih proizvodov v Unijo v skladu z Uredbo (EU) 2017/625 Evropskega parlamenta in Sveta (5), so navedene v Izvedbeni uredbi Komisije (EU) 2021/405 (6).

(4) Albanija, Argentina, Avstralija, Belorusija, Brazilija, Čile, Kitajska, Kolumbija, Egipt, Indija, Iran, Japonska, Libanon, Mongolija, Maroko, Nova Zelandija, Pakistan, Paragvaj, Rusija, Srbija, Švica, Sirija, Tunizija, Turčija, Ukrajina, Združeno kraljestvo (7), Urugvaj in Uzbekistan so predložili posebne načrte spremljanja ostankov za ovitke, ki jih je Komisija zadovoljivo ocenila. Vsi predloženi načrti zadostujejo kot jamstvo in bi jih bilo treba odobriti. Zato bi bilo treba na seznam v Prilogi k Sklepu 2011/163/EU ustrezno vključiti vnos za navedene tretje države za ovitke.

(5) Stolpec „akvakultura“ v Prilogi k Sklepu 2011/163/EU bi bilo treba razdeliti na štiri podstolpce, in sicer „ribe“, „proizvodi iz rib“, „raki“ in „mehkužci“, da se bolje uskladi s kategorijami, ki se uporabljajo za spričevala iz Izvedbene uredbe Komisije (EU) 2020/2235 (8), ter s seznami držav, iz katerih je dovoljen vstop nekaterih proizvodov iz prilog VIII in IX k Izvedbeni uredbi (EU) 2021/405 v Unijo.

(6) Da bi se upoštevali različni proizvodi iz akvakulture, ki jih izvažajo tretje države, je Komisija ovrednotila njihove načrte spremljanja ostankov in ustrezno dopolnila štiri podstolpce, in sicer „ribe“, „proizvodi iz rib“, „raki“ in „mehkužci“, na podlagi informacij iz predloženih načrtov spremljanja ostankov v akvakulturi.

(7) Albanija, Argentina, Armenija, Belorusija, Bosna in Hercegovina, Falklandski otoki, Ferski otoki, Otok Man, Izrael, Japonska, Kenija, Mavricij, Moldavija, Črna gora, Maroko, Nova Zelandija, Severna Makedonija, Srbija, Singapur, Turčija, Uganda, Ukrajina, Združeno kraljestvo in Urugvaj so predložili posebne načrte spremljanja ostankov, omejene na samo eno podkategorijo akvakulture, tj. „ribe“, Komisija pa jih je zadovoljivo ocenila. Vsi navedeni načrti zadostujejo kot jamstvo in bi jih bilo treba odobriti. Zato bi bilo treba v podstolpec za ribe na seznamu v Prilogi k Sklepu 2011/163/EU ustrezno vključiti vnos za navedene tretje države.

(8) Avstralija, Iran in Madagaskar so predložili posebne načrte spremljanja ostankov, ki se nanašajo na podkategorijo akvakulture „proizvodi iz rib“, Komisija pa jih je zadovoljivo ocenila. Vsi navedeni načrti zadostujejo kot jamstvo in bi jih bilo treba odobriti. Zato bi bilo treba v podstolpec za proizvode iz rib na seznamu v Prilogi k Sklepu 2011/163/EU ustrezno vključiti vnos za navedene tretje države.

(9) Belize, Brunej, Kuba, Gvatemala, Mozambik, Nova Kaledonija, Nikaragva, Nigerija, Tanzanija in Venezuela so predložili posebne načrte spremljanja ostankov, omejene na samo eno podkategorijo akvakulture, in sicer „raki“, Komisija pa jih je zadovoljivo ocenila. Vsi navedeni načrti zadostujejo kot jamstvo in bi jih bilo treba odobriti. Zato bi bilo treba v podstolpec za rake na seznamu v Prilogi k Sklepu 2011/163/EU ustrezno vključiti vnos za navedene tretje države.

(10) Mehika Komisiji ni predložila načrta za proizvode iz svinjine. Vendar je Mehika predložila jamstva v zvezi s proizvodi iz svinjine s poreklom iz držav članic ali tretjih držav, odobrenih za izvoz takih proizvodov v Unijo. Zato bi bilo treba na seznam v Prilogi k Sklepu 2011/163/EU ustrezno dodati vnos za Mehiko v stolpcu za prašiče z ustrezno opombo.

(11) Združeni arabski emirati Komisiji niso predložili načrta za ribe. Vendar so Združeni arabski emirati predložili jamstva v zvezi z ribami s poreklom iz držav članic ali tretjih držav, odobrenih za izvoz takih proizvodov v Unijo. Zato bi bilo treba na seznam v Prilogi k Sklepu 2011/163/EU ustrezno dodati vnos za Združene arabske emirate v podstolpcu za ribe z ustrezno opombo.

(12) Tretje države lahko predelane proizvode živalskega izvora, ki jih vsebujejo sestavljeni proizvodi, pridobijo iz držav članic ali iz drugih tretjih držav, odobrenih za uvoz takih predelanih proizvodov v Unijo, z namenom, da se uporabljajo samo za pripravo sestavljenih proizvodov za izvoz v Unijo. Zato bi bilo treba na seznam v Prilogi k Sklepu 2011/163/EU ustrezno dodati vnos za tretje države, ki zahtevajo uporabo takega predelanega proizvoda živalskega izvora, ki ga vsebujejo sestavljeni proizvodi, z ustrezno opombo.

(13) Albanija ne more zagotoviti načrta spremljanja ostankov za mleko, enakovrednega tistemu, ki ga zahteva člen 7 Direktive 96/23/ES. Vendar je Albanija z izjavo v skladu s členom 2 Sklepa 2011/163/EU predložila jamstva, da bo v sestavljenem proizvodu za izvoz v Unijo uporabljala samo mleko s poreklom iz držav članic ali tretjih držav, odobrenih za izvoz takih proizvodov v Unijo. Zato bi bilo treba na seznam v Prilogi k Sklepu 2011/163/EU ustrezno dodati vnos za Albanijo v zvezi z mlekom.

(14) Egipt ne more zagotoviti načrta spremljanja ostankov za mleko, enakovrednega tistemu, ki ga zahteva člen 7 Direktive 96/23/ES. Vendar je Egipt z izjavo v skladu s členom 2 Sklepa 2011/163/EU predložil jamstva, da bo v sestavljenem proizvodu za izvoz v Unijo uporabljal samo mleko s poreklom iz držav članic ali tretjih držav, odobrenih za izvoz takih proizvodov v Unijo. Zato bi bilo treba na seznam v Prilogi k Sklepu 2011/163/EU ustrezno dodati vnos za Egipt v zvezi z mlekom.

(15) Indonezija ne more zagotoviti načrta spremljanja ostankov za mleko in jajca, enakovrednega tistemu, ki ga zahteva člen 7 Direktive 96/23/ES. Vendar je Indonezija z izjavo v skladu s členom 2 Sklepa 2011/163/EU predložila jamstva, da bo v sestavljenem proizvodu za izvoz v Unijo uporabljala samo mleko in jajca s poreklom iz držav članic ali tretjih držav, odobrenih za izvoz takih proizvodov v Unijo. Zato bi bilo treba na seznam v Prilogi k Sklepu 2011/163/EU ustrezno dodati vnos za Indonezijo v zvezi z mlekom in jajci.

(16) Japonska ne more zagotoviti načrta spremljanja ostankov za med, enakovrednega tistemu, ki ga zahteva člen 7 Direktive 96/23/ES. Vendar je Japonska z izjavo v skladu s členom 2 Sklepa 2011/163/EU predložila jamstva, da bo v sestavljenem proizvodu za izvoz v Unijo uporabljala samo med s poreklom iz držav članic ali tretjih držav, odobrenih za izvoz takih proizvodov v Unijo. Zato bi bilo treba na seznam v Prilogi k Sklepu 2011/163/EU ustrezno dodati vnos za Japonsko v zvezi z medom.

(17) Mehika ne more zagotoviti načrta spremljanja ostankov za mleko, enakovrednega tistemu, ki ga zahteva člen 7 Direktive 96/23/ES. Vendar je Mehika z izjavo v skladu s členom 2 Sklepa 2011/163/EU predložila jamstva, da bo v sestavljenem proizvodu za izvoz v Unijo uporabljala samo mleko s poreklom iz držav članic ali tretjih držav, odobrenih za izvoz takih proizvodov v Unijo. Zato bi bilo treba na seznam v Prilogi k Sklepu 2011/163/EU ustrezno dodati vnos za Mehiko v zvezi z mlekom.

(18) Maroko ne more zagotoviti načrta spremljanja ostankov za mleko, rake in jajca, enakovrednega tistemu, ki ga zahteva člen 7 Direktive 96/23/ES. Vendar je Maroko z izjavo v skladu s členom 2 Sklepa 2011/163/EU predložil jamstva, da bo v sestavljenem proizvodu za izvoz v Unijo uporabljal samo mleko, rake in jajca s poreklom iz držav članic ali tretjih držav, odobrenih za izvoz takih proizvodov v Unijo. Zato bi bilo treba na seznam v Prilogi k Sklepu 2011/163/EU ustrezno dodati vnos za Maroko v zvezi z mlekom, raki in jajci.

(19) Oman ne more zagotoviti načrta spremljanja ostankov za mleko, jajca in med, enakovrednega tistemu, ki ga zahteva člen 7 Direktive 96/23/ES. Vendar je Oman z izjavo v skladu s členom 2 Sklepa 2011/163/EU predložil jamstva, da bo v sestavljenem proizvodu za izvoz v Unijo uporabljal samo mleko, jajca in med s poreklom iz držav članic ali tretjih držav, odobrenih za izvoz takih proizvodov v Unijo. Zato bi bilo treba na seznam v Prilogi k Sklepu 2011/163/EU ustrezno dodati vnos za Oman v zvezi z mlekom, jajci in medom.

(20) Tajvan ne more zagotoviti načrta spremljanja ostankov za mleko, enakovrednega tistemu, ki ga zahteva člen 7 Direktive 96/23/ES. Vendar je Tajvan z izjavo v skladu s členom 2 Sklepa 2011/163/EU predložil jamstva, da bo v sestavljenem proizvodu za izvoz v Unijo uporabljal samo mleko s poreklom iz držav članic ali tretjih držav, odobrenih za izvoz takih proizvodov v Unijo. Zato bi bilo treba na seznam v Prilogi k Sklepu 2011/163/EU ustrezno dodati vnos za Tajvan v zvezi z mlekom.

(21) Vietnam ne more zagotoviti načrta spremljanja ostankov za mleko in jajca, enakovrednega tistemu, ki ga zahteva člen 7 Direktive 96/23/ES. Vendar je Vietnam z izjavo v skladu s členom 2 Sklepa 2011/163/EU predložil jamstva, da bo v sestavljenem proizvodu za izvoz v Unijo uporabljal samo mleko in jajca s poreklom iz držav članic ali tretjih držav, odobrenih za izvoz takih proizvodov v Unijo. Zato bi bilo treba na seznam v Prilogi k Sklepu 2011/163/EU ustrezno dodati vnos za Vietnam v zvezi z mlekom in jajci.

(22) Avstralija je Komisiji predložila načrt za jajca. Navedeni načrt zadostuje kot jamstvo in bi ga bilo treba odobriti. Zato bi bilo treba na seznam v Prilogi k Sklepu 2011/163/EU ustrezno vključiti vnos za Avstralijo za jajca.

(23) Gana je trenutno vključena na seznam odobritev v Prilogi k Sklepu 2011/163/EU za med. Gana je Komisiji predložila načrt za med, ki ne zadostuje kot jamstvo. Zato bi bilo treba s seznama v Prilogi k Sklepu 2011/163/EU črtati vnos za Gano v zvezi z medom.

(24) Iran je trenutno vključen na seznam odobritev v Prilogi k Sklepu 2011/163/EU za proizvode iz akvakulture, razen rib. Iran je Komisiji predložil načrt za proizvode iz rib in za rake. Ta načrt zadostuje kot jamstvo. Zato bi bilo treba na seznam v Prilogi k Sklepu 2011/163/EU ustrezno vključiti vnos za Iran samo za proizvode iz rib in za rake.

(25) Oman je trenutno vključen na seznam odobritev v Prilogi k Sklepu 2011/163/EU za proizvode iz akvakulture, razen rakov. Oman je Komisiji predložil načrt za ribe, ki ne zadostuje kot jamstvo. Zato bi bilo treba s seznama v Prilogi k Sklepu 2011/163/EU ustrezno črtati vnos za Oman v zvezi z ribami.

(26) Tunizija je trenutno vključena na seznam odobritev v Prilogi k Sklepu 2011/163/EU za prostoživečo divjad. Tunizija Komisiji ni predložila načrta za prostoživečo divjad in je navedla, da se prostoživeča divjad ne proizvaja že mnogo let. Zato bi bilo treba s seznama v Prilogi k Sklepu 2011/163/EU ustrezno črtati vnos za Tunizijo v zvezi s prostoživečo divjadjo.

(27) Wallis in Futuna je Komisiji predložil načrt za med. Navedeni načrt zadostuje kot jamstvo in bi ga bilo treba odobriti. Zato bi bilo treba na seznam v Prilogi k Sklepu 2011/163/EU ustrezno vključiti vnos za Wallis in Futuna za med.

(28) Sklep 2011/163/EU bi bilo zato treba ustrezno spremeniti.

(29) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1 V tem sklepu se uporabljajo opredelitve pojmov iz člena 2 Delegirane uredbe Komisije (EU) 2020/692 (9).

Člen 2 Priloga k Sklepu 2011/163/EU se nadomesti z besedilom iz Priloge k temu sklepu.

Člen 3 Ta sklep je naslovljen na države članice.

V Bruslju, 17. decembra 2021 Za Komisijo Stela KIRIAKIDES članica Komisije

(1) UL L 125, 23.5.1996, str. 10.

(2) Sklep Komisije 2011/163/EU z dne 16. marca 2011 o odobritvi načrtov, ki so jih predložile tretje države v skladu s členom 29 Direktive Sveta 96/23/ES (UL L 70, 17.3.2011, str. 40).

(3) Uredba (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) ( UL L 84, 31.3.2016, str. 1).

(4) Izvedbena uredba Komisije (EU) 2021/404 z dne 24. marca 2021 o določitvi seznamov tretjih držav, njihovih ozemelj ali območij, s katerih je dovoljen vstop živali, zarodnega materiala in proizvodov živalskega izvora v Unijo v skladu z Uredbo (EU) 2016/429 Evropskega parlamenta in Sveta (UL L 114, 31.3.2021, str. 1).

(5) Uredba (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (UL L 95, 7.4.2017, str. 1).

(6) Izvedbena uredba Komisije (EU) 2021/405 z dne 24. marca 2021 o določitvi seznamov tretjih držav ali njihovih regij, iz katerih je dovoljen vstop nekaterih živali in blaga, namenjenih za prehrano ljudi, v Unijo v skladu z Uredbo (EU) 2017/625 Evropskega parlamenta in Sveta (UL L 114, 31.3.2021, str. 118).

(7) V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, za namene te priloge sklici na Združeno kraljestvo ne vključujejo Severne Irske.

(8) Izvedbena uredba Komisije (EU) 2020/2235 z dne 16. decembra 2020 o določitvi pravil za uporabo uredb (EU) 2016/429 in (EU) 2017/625 Evropskega parlamenta in Sveta glede vzorcev veterinarskih spričeval, vzorcev uradnih spričeval in vzorcev veterinarskih/uradnih spričeval za vstop pošiljk nekaterih kategorij živali in blaga v Unijo in njihove premike znotraj Unije, uradne potrditve takšnih spričeval ter o razveljavitvi Uredbe (ES) št. 599/2004, izvedbenih uredb (EU) št. 636/2014 in (EU) 2019/628, Direktive 98/68/ES ter odločb 2000/572/ES, 2003/779/ES in 2007/240/ES (UL L 442, 30.12.2020, str. 1).

(9) Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379).